Moderný nordic walking - Okoličányová, Lucia (SLOVART, spol. s r. o. Bratislava, 2018)
Ak sa chcete udržať zdraví a v dobrej kondícii, začnite chodiť! Zabudnite na treking alebo na nekoordinovanú chôdzu s paličkami, naučte sa nordic walking. Je to bezpečná, jednoduchá, efektívna a zábavná cesta k zdokonaleniu kondície bez ohľadu na vek, pohlavie alebo telesnú zdatnosť. Jednoducho a zrozumiteľne napísaná praktická príručka predstavuje ideálny návod pre úplných začiatočníkov, ale aj skvelú pomôcku pre pokročilých walkerov či inštruktorov. Detailne opisuje správnu techniku a cvičenia, približuje zdravotné benefity, ponúka množstvo rád i skúseností z praxe aj individuálne tréningové návody. Kniha je bohato ilustrovaná farebnými fotografiami.

Lucia Okoličányová je zakladateľka nordic walkingu na Slovensku a prezidentka slovenskej asociácie, ktorá školí národných trénerov. Na svetovom kongrese nordic walkingu v roku 2015 bola vyhodnotená ako inštruktorka s najlepšou technikou na svete.
Keywords: slovenská literatúra; šport; rekreačné športy; chôdza; nordic walking; životný štýl; zdravie; populárno-náučné publikácie